ஆக்கப்படு பொருட்கண் வந்த உ-ம். வேற்றுமைத் தொகைநிலைத் தொடர். வினைமுதற் றொழிற்பயனுறுவது, செய்பொருளாகலின், பழியஞ்சிப் பொருளீட்டல் முதலியன வினைமுதலின் தொழில். தானும் நுகர்ந்து, நன்னெறிக்கட் செலவு செய்யக் கருதல் அத்தொழிலின் பயன். அப்பயனுறுவது அறமாகலின், அறம் செய்பொருளாயிற்று. பிறவு முணர்ந்து கொள்க. அழுக்காறு, அவா, வெகுளி, இன்னாச்சொல், பகைமை, செருக்கு, கரவு, களவு, இகழ்வு முதலிய தீக்குணங்களைத் தன்னிடத்தும் பிறரிடத்தும் அறுத்தற் கருவியாக நிற்றலின் அறமெனப்பட்டது. "அவாவற வளித்தலா லறமெனப் படுமே." - (அகத்தியம்). அறு- பகுதி, அம்- கருவிப்பொருள் விகுதி. அறம், அறவன்,அறவு, அறவுளி, அறவை, அறவைச்சோறு, அறளை, அறுதி, அறுப்பு, அறுவடை, அறுவை, அறல், அறுத்தல், அறை, அறைதல், அற்றம், அற்றை, ஆறு, ஆறல், ஆற்றல் முதலியனவெல்லாம் அறு என்னும்முதனிலையடியாகப் பிறந்த சொற்களாம். அறவை= திக்கற்றவன். அறுவை= துணி. அறைதல்= துணித்தல். அற்றை= சிறுமை. ஆறு= நதி. இவ்வுரை செங்கற்பட்டில் ஆசிரியர் பேறை தசாவதானம் செகநாதப் பிள்ளையவர்களிடம் நன்னூல் விருத்தியுரை முதலியன கேட்ட காலத்து எழுதப்பட்டது. இதன் முதற்பகுதி ஸ்ரீ கல்குளம் குப்புசாமி முதலியாரிடத்தோ கறுப்பையா பாவலரிடத்தோ தவறிப்போயிருக்கின்றது. இது ஓர் குறிப்புரை கொண்டு எழுதப்பட்டமையால் சிறிது வேறுபட்டிருக்கும். இங்ஙனம்,